**Direcția Generală Secretariat**

**Procedura privind înscrierea on-line în anul I a candidaţilor admişi\* la forma de finanţare BUGET/TAXĂ, în anul universitar 2025/2026, forma de învăţământ cu frecvenţă, la distanță, cu frecvență redusă, învățământ dual, ciclul I/II de studii universitare de licenţă/de masterat**

1. Candidaţii declaraţi admişi la forma de finanţare BUGET/TAXĂ în urma concursului de admitere din sesiunea iulie 2025 **ciclul I de studii universitare de licenţă** sunt invitaţi **în perioadele:**
* **30.07–03.08.2025** pentru candidații admiși la toate facultățile, cu excepția **FMF** și **FT**
* **28.07-03.08.2025** pentru candidații admiși la **FMF**
* **06-09.08.2025** pentru candidații admiși la **FT**

și **ciclul II de studii universitare de masterat** sunt invitaţi **în perioadele:**

* **30.07–03.08.2025** pentru candidații admiși la toate facultățile, cu excepția **FT**
* **06-09.08.2025** pentru candidații admiși la **FT**

să **parcurgă procedura de înscriere în anul universitar 2025/2026**.

**2.** Documentele necesare pentru înscriere pot fi descărcate de pe pagina web a facultății la care candidatul a fost admis: *Contract de studii.pdf* și *Fișă de înscriere.pdf*.

**3.** După descărcare, documentele sus-menționate se completează și se semnează de către candidat astfel:

- *Contractul de studii pentru anul universitar 2025/2026* (în două exemplare);

- *Fișa de înscriere*.

**4.** Achitareataxei de înmatriculare în cuantum de 100 lei**,** cu excepția **FACIEE** (cuantum de 150 lei)și **FEAA** (cuantum de 200 lei)(pentru cei admiși la forma de finanțare BUGET) sau a unui avans de 500 de lei din tranşa I a taxei de şcolarizare(pentru cei admiși la forma de finanțare TAXĂ)se face on-line folosind următoarele coordonate:

**- Cont IBAN RO75TREZ30620F330500XXXX**deschis la Trezoreria Galați;

- Cod fiscal **3127522;**

- **Beneficiar Universitatea „Dunărea de Jos” din Galați;**

**-** la explicația plății se va menționa: Nume și prenume candidat admis, CNP, Taxa de înmatriculare anul I/ taxa de școlarizare, licență/ master, cu frecvență/ la distanță/ cu frecvență redusă, Facultatea/ programul de studii.

Diferența de până la 50 % din valoarea taxei (Tranșa I) se va achita până la data de 31.10.2025, conform prevederilor Contractului de studii și Anexei nr. 1 la Contractul de studii.

Cuantumul taxei de școlarizare pentru fiecare facultate se găsește pe site-ul universității [www.admitere.ugal.ro](http://www.admitere.ugal.ro)**,** secțiunea Licență/Master, meniu Taxe de școlarizare.

**5.**  Românii de pretutindeni de la forma de finanțare buget cu bursă și buget fără bursă sunt scutiți de plata taxei de înmatriculare.

**6.** Documentele semnate și completate (*Contractul de studii* și *Fișa de înscriere*) precum și dovada achitării taxei se scanează și se trimit pe e-mailul facultății la care a fost admis candidatul. În acest caz, candidatul va proceda la semnarea în original a contractului de studii la începutul lunii octombrie, pânăla data stabilită de către secretariatul facultății.

**Notă 1: Studenţii din anul I, forma de finanțare cu taxă, au obligația să achite suma de 500 lei conform calendarului stabilit la punctul 1. și să semneze Contractul de studii. Candidații care nu îndeplinesc aceste obligații până la data de 01.09.2025 pierd locul dobândit prin concursul de admitere.**

**Notă 2: Studenţii din anul I dobândesc calitatea de student conform structurii anului universitar NUMAI dacă parcurg procedura de înscriere: au completat Fişa de înscriere, Contractul de studii pentru anul universitar 2025/2026 şi au achitat avansul la tranșa I din taxa de școlarizare.**

*R.D.*

*\* români, români de pretutindeni, străini din UE, cu excepția străinilor non UE și a românilor cu taxă CPV*